Tongkonan

Tongkonan adolah rumah adat urang Toraja nan marupokan tampek tingga, limbago adat, jo pakambangan kaidupan sosial budaya urang Toraja. Arsitektur tongkonan tanamo dek bantuaknyo nan khas malalui struktur bawah, tangah, jo ateh nan mampunyoi kaelokan estetika struktur jo konstruksinyo. Mekanika sistem struktur mambantuak suatu sistem estetika arsitektural. Tongkonan kini indak lai dijadikan rumah tampek tingga dek satiok keluarga nan mandiami Tongkonan umumnyo alah mambangun tampek tingga surang. Rumah adat Tongkonan nan banyak raginyo mampunyoi banyak arati nan malambangkan status sosial nan punyo Tongkonan barado di lapisan ateh.

Etimologi 
Tongkonan dalam bahaso Toraja diaratikan sabagai tampek duduak (tongkon: duduak). Tongkonan marupokan rumah pangguang tradisional Toraja babantuak bujua sangka panjang. Dibuek sabagai rumah pangguang, supayo pauninyo indak mudah diganggu dek binatang lia.

Kapamilikan 
Tongkonan adolah rumah adat urang Toraja, nan salain untuak tampek tingga, dipakai pulo sabagai panando status sosial. Tongkonan indak bisa dimiliki dek pasaurangan, malainkan dimiliki basamo dan turun tamurun dek kaluarga atau marga Suku Tana Toraja.

Tongkonan biasonyo dijago dan dipiaro dek urang nan dipicayoi manjago (to ma’kampai tongkonan), dan biasonyo urang nan juo mambayia pajak bumi dan bangunan (PBB) sarto maorganisir alek-alek nan dilaksanakan dek anggota kaluarga tongkonan tasabuik. Manggadaikan atau manjua harato tongkonan, khususnya Rumah Tongkonan dan/atau lahannyo, dipicayoi ka mambaok bancano.

Rujuakan

Daftar Pustaka 
 
 
 
 
 
 
 
 Dawson, B., Gillow, J., The Traditional Architecture of Indonesia, 1994 Thames and Hudson Ltd, London, 

Sulawesi Selatan
Toraja
Rumah adat di Indonesia